გოლი!_(ფილმი)
ფილმის სიუჟეტი
ლონდონში ჩასვლის შემდეგ, სანტიაგო გლენს ეუბნება, რომ ის ინგლისში იმყოფება. გლენიც თბილად მიიღებს ნიჭიერ მოთამაშეს საკუთარ სახლში, ნიუკასლში. ჯგუფში მისულ სანტიაგოს არც ისე გულთბილად დახვდებიან სხვა მოთამაშეები, განსაკუთრებით რეზერვირებული მოთამაშე ჰიუ მაკგოუანი, რომელიც მთელი საგამოცდო პროცესის განმავლობაში უხეშად ექცევა ახალმოსულს, რასაც სანტიაგოს არც ისე შესანიშნავი პერფორმანსისკენ მიყვავართ. ამის შემდეგ გლენი უფრო თავდაჯერებული არწმუნებს გუნდის მენეჯერს, რომ სანტიაგოს ერთი თვის გამოცდა ესაჭიროება, რომ აჩვენოს თავისი სრული პოტენციალი. მენეჯერი თანახმაა და სანტიაგოც ერთთვიან კონტრაქტს აფორმებს. სამედიცინო შემოწმების დროს, სანტიაგო ექთანს, როზ ჰარმისონს, ატყუებს თავისი ასთმის შესახებ, იმის შიშით, რომ ეს ზიანს მიაყენებს კონტრაქტის ძალაში ყოფნას. მიუხედავად თანაგუნდელ მაკგოუანის მხრიდან წამოსული შეურაცხყოფისა, სანტიაგო ადვილად უმეგობრდება ჯეიმი დრიუსს, კიდევ ერთ მოთამაშეს, რომელმაც ერთთვიანი კონტრაქტი გააფორმა. სანტიაგო უფრო და უფრო ეგუება ინგლისური თამაშის წესებს. თვის ბოლოც ახლოვდება. სარეზერვო მატჩი საბოლოოდ განსაზღვრავს სანტიაგოს ხელმოწერას. თამაშის დაწყებამდე, როდესაც სანტიაგო ფარულად ცდილობს გამოიყენოს ინჰალატორი, მაკგოუანი ხელიდან სტაცებს მას და ანადგურებს, რაც თამაშის დროს ასთმის გაღვივების მიზეზი ხდება. ინჰალატორის გარეშე თამაში ხელს უშლის სანტიაგოს საკუთარი პოტენციალის 100%-ით გამომჟაღვნებაში. კიდევ ერთი გულდასაწყვეტი გამოსვლის შემდეგ, მას გუნდიდან უშვებენ. აეროპორტისკენ მიმავალ გზაზე სანტიაგო გევინ ჰარისს ხვდება, რომელიც როგორც კი შეიტყობს ნამდვილ ამბავს, სანტიაგოს მენეჯერთან მიიყვანს ყველაფრის დაწვრილებით ასახსნელად. საბოლოოდ, მენეჯერი საშუალებას აძლევს სანტიაგოს გუნდში დარჩეს მხოლოდ იმ პირობით, რომ ის ასთმის მკურნალობას მიიღებს. სანტიაგო იღებს კონტრაქტს სარეზერვო გუნდთან და იქ გევინთან ერთად გადადის. მიუხედავად მათ ხასიათებს შორის განსხვავებებისა (სანტიაგო უფრო მეტად ფოკუსირებული იყო თავის კარიერაზე, ჰარისი კი - ქალებზე), ისინი მაინც დამეგობრდებიან. შთამბეჭდავი გამოსვლების სერიების შემდეგ, ის პირველ გუნდში შეიყვანეს " ფულჰემთან " მატჩში. თამაშის განმავლობაში, ის იგებს გევინის მიერ აღებულ პენალტს, რომელიც გევინმა აიღო. ცოტა ხანში, სანტიაგოს მამა სრულიად შემთხვევით მოჰკრავს თვალს ტელევიზორის ეკრანზე გამოსახული ვაჟის სახეს, რაც მასში დიდ სიამაყის გრძნობას აღძრავს. გამარჯვების მიუხედავად, მენეჯერი მაინც აცნობებს სანტიაგოს მისი სისუსტის შესახებ (ძალიან იშვიათად აწოდებს პასს). იმ ღამეს, ის და გევინი გამარჯვების აღნიშვნას დააპირებენ. ორივე მათგანი ძალიან დათვრება. საბოლოოდ, მენეჯერი ძალიან გაღიზიანდება მათი საქციელით. სანტიაგოსა და ჰარისის მეგობრობა ნგრევას იწყებს. ამავდროულად, ჯეიმი კარიერის დასრულებით მიღებულ ტრავმას განიცდის, რაც სანტიაგოს მხოლოდ დამატებით სადარდებლად უქმნის. ამასობაში, ლოს-ანჯელესში, სანტიაგოს მამა გულის შეტევით გარდაიცვალა. ახალი ამბით განადგურებული სანტიაგო შინ დაბრუნებას დააპირებს, მაგრამ სანამ თავის ფრენას აეროპორტის მოსაცდელში ელოდება გადაწყვეტს, რომ არ წავიდეს და ტრენინგზე დაბრუნდეს. დარწმუნებული იმაში,რომ შეიძლება თერთმეტამდე ვერ მოასწრებდა, ის სენტ ჯეიმსის პარკში მიდის და გვიან საღამომდე ვარჯიშობს. შემდეგ, მენეჯერი აცნობებს, რომ იგი ლივერპულის FC– ს წინააღმდეგ სათამშოდაა არჩეული. მატჩის დღეს გევინი ლიდერობს ნიუკასლს. ტაიმის დასრულებამდე, ლივერპული იგორ ბიჟანისა და მილან ბაროშისგან მიერ გატანილი ორი გოლით წამოიწევს..ბოლო წუთებში, სანტიაგო ეხმარება გევინს ანგარიშის გათანაბრებაში და მას ბურთს გადასცემს. რა თქმა უნდა, ფრე არ იქნება საკმარისი იმისათვის, რომ ნიუკასლი უეფას ჩემპიონთა ლიგის შემდეგ ფინალში მოხვდეს. თამაშის დასრულებამდე რამდენიმე წუთით ადრე, გევინი ბურთს სანტიაგოს აძლევს, რომელიც ნიუკასლის კიდევ ერთ გოლს აგებინებს. მატჩი 3-2 ანგარიშით მთავრდება. გლენი სანტიაგოს ეუბენება, რომ ბებია ცდილობს მასთან დაკავშირებას. ტელეფონით საუბრისას, ბებია აცნობებს, რომ მამამისმა ფულჰემის წინააღმდეგ ჩატარებულ პირველი მატჩს უყურა. ამ ამბით გახარებული სანტიაგო ემოციებს ვერ იკავებს, გლენს უყვირის და ეუბნება, რომ მამამისმა ნახა მისი თამაში და სიკვდილის წინ მისით ამაყობდა. გლენი პასუხობს: "ალბათ ის ახლა გიყურებს". ფილმი სანტიაგოს სიხარულის ცრემლებით მთავრდება.